**PROJEKT: *Zajedno za ljepšu školu***

*Zajedno za ljepšu školu* projekt je u kojem sudjeluju učenici nižih razreda naše škole. Projekt se ostvaruje kroz Građanski odgoj i obrazovanje, a svrha projekta je razvijanje temeljnih građanskih vještina, vrijednosti i stavova kroz aktivno i odgovorno sudjelovanje u očuvanju okoliša, osiguranju održivog razvoja i upravljanju novcem.

Provođenjem različitih aktivnosti razvijaju se funkcionalne i strukturne dimenzije Građanskog odgoja i obrazovanja:

* **politička dimenzija** – sudjelovanje u izboru predstavnika razreda za Projektnu grupu, sudjelovanje u raspravi, samostalno navođenje ideja i rješenja, suradnja s lokalnom zajednicom
* **ljudskopravna dimenzija** – odgovorno ponašanje prema školskoj imovini
* **društvena dimenzija** – sudjelovanje u humanitarnoj akciji *Plastičnim čepovima do skupih lijekova*
* **ekološka dimenzija** – sudjelovanje u akciji prikupljanja plastične ambalaže s ciljem očuvanja okoliša, odlaganje kartonske ambalaže u spremnike – „recikliranje Krnje“
* **gospodarska dimenzija** – sudjelovanje u akciji prikupljanja plastičnih boca usmjerenoj na dobrobit školske zajednice, vođenje evidencije o broju skupljenih boca, rješavanje problemskih zadataka vezanih uz financije, prodaja boca, uplata novca na račun školske zadruge, pokazivanje sklonosti prema odgovornom upravljanju novcem
* **kulturna dimenzija –** izada razrednog Krnje od kartonskog i papirnatog otpada, sudjelovanje u estetskom uređenju škole, sudjelovanje u tematskom oslikavanju plastičnih spremnika

**Tijek aktivnosti**:

VELJAČA 2015.

**1.** Razgovor o projektu *Zajedno za ljepšu školu* na razini razrednog odjela

**2.** Biranje predstavnika razreda za Projektnu grupu

**PREDSTAVNICI RAZREDA** U PROJEKTNOJ GRUPI:

1.b Antonio Lucić

1.c Paola Jurišić

2.a Maris Jerković

2.b Dominik Markotić – Nora Ljubičić

2.c Zoa Purić – Luka Omrčen

3.a Lara Bakarić

3.b Lara Kondić

3.c Ivana Bitunjac

4.a Lucija Ružić

4.b Lara Božanić – Petra Muhar

4.c Josip Pralija

**3.** Biranje učenika-predstavnika razrednog odjela za oslikavanje spremnika

**4.** Sastanak Projektne grupe s učiteljicama-koordinatoricama Lidijom Čajkušić, Dijanom Dvornik i Julijom Tomasović i dogovor o radu

**5.** Osmišljavanje Projektnog panoa

**6.** Izrada razrednog Krnje od kartonskog i papirnatog otpada, „recikliranje Krnje“ na pokladni utorak

**7.** Radionica oslikavanja spremnika za boce – izabrani učenici s učiteljicom-pripravnicom Julijom Tomasović

**8.** Pripremanje kutija za odlaganje čepova na razini razrednog odjela

**9.** Rješavanje matematičkih problemskih zadataka vezanih uz projekt – učenici četvrtih razreda i učiteljica-pripravnica Mia Ivančev

**10.** Prikupljanje boca – od 18. veljače do 20. ožujka

OŽUJAK 2015.

**11.** Prikupljanje prijedloga za uređenje zajedničkih prostorija

**12.** Sastanak Projektne grupe

**13.** Sudjelovanje učenika-predstavnika u odlučivanju o ulaganju zarađenog novca

TRAVANJ 2015.

**14.** Bojenje, oslikavanje hodnika prema dogovoru na sastanku Projektne grupe